РЕПУБЛИКА СРБИЈА
ОПШТИНА КНИЋ
Изборна комисија
Број: 013-1248-20/26-01
Датум: 08.10.2026. године

З А П И С Н И К
са 12. седнице Општинске изборне комисије општине Кнић

Одржане дана 08.10.2026. године у згради општине Кнић-сала број 18. Седница је почела са радом у 14,00 часова.
Седницом председава: Мирјана Милошевић Величанин, председник Комисије.
Седници присуствују: Марија Андрић, Никола Агатоновић, Предраг Славковић, Зоран Јовановић, Мирјана Жунић, Славко Миљковић, Марко Ниџовић, Стевица Тонић,  Небојша Томовић, Зорица Цветић, Радојко Вучковић, Јован Петровић, Милош Милошевић, Милена Стојић, Јелена Павловић, Нена Зарић.
Седници присуствују и: Бојан Тошовић, секретар Изборне комисије и Татјана Буђевац, заменик секретара Изборне комисије. Председавајућа је констатовала да постоје услови за пуноважан рад и одлучивање.
Председавајућа је напоменула да је уз материјал достављен записник са претходне 11. седнице Изборне комисије. Члан Комисије, Небојша Томовић је имао примедбе на записник у смислу да дневни ред претходне седнице није био једногласно усвојен већ да је било уздржаних, потом да записник није сачињен у складу са чланом 63. ЗУП-а и затражио да убудуће у записник буду унете примедбе чланова Комисије као и ток гласања односно да буде наведено поименично како је ко гласао а не само уопштено. Примедбе су прихваћене и председавајућа је констатовала да ће записник са претходне седнице бити исправљен у наведеном смислу.
Председавајућа је ставила на гласање:
Дневни ред
1. Разматрање предлога Решења о именовању члана и заменика члана Општинске изборне комисије општине Кнић у проширеном саставу, по предлогу овлашћеног лица ЛИБЕРАЛНО ЗЕЛЕНЕ СТРАНКЕ;
2. Разматрање предлога Решења о именовању члана и заменика члана Општинске изборне комисије општине Кнић у проширеном саставу, по предлогу овлашћеног лица КОАЛИЦИЈЕ СНАГА-Странка будућности и развоја/Stranka budućnosti i razvoja-Грађанска странка Грка Србије;
3. Разматрање предлога Решења о именовању члана и заменика члана Општинске изборне комисије општине Кнић у проширеном саставу, по предлогу овлашћеног лица Групе грађана ЋАЛЕ ОВО ЈЕ ЗА ТЕБЕ-ПЕТАР ЂУРИЋ-ПРЕМИЈЕР СРБИЈЕ;
4. Остала питања.

„Против“ дневног реда гласао је члан Комисије: Небојша Томовић, „Уздржана“ су два члана Комисије: Никола Агатоновић и Јован Петровић, „За“ су гласали остали присутни чланови Комисије.
Примедба члана Комисије Небојше Томовића била је иста као на претходној седници Комисије а то је да је више политичких странака овластило једно лице да предлаже чланове и заменике чланова у проширени састав Општинске изборне комисије. Председавајућа је напоменула да Изборна комисија на то не може да утиче и да је то ствар договора политичких странака.
1. Тачка
У материјалу је достављен предлог ЛИБЕРАЛНО ЗЕЛЕНЕ СТРАНКЕ, као овлашћеног предлагача за именовање члана и заменика члана Општинске изборне општине Кнић у проширеном саставу као и предлог Решења о именовању члана и заменика члана Општинске изборне комисије у проширеном саставу. Члан Комисије Небојша Томовић затражио је да се у писаном облику достави овлашћење за предлагање чланова и заменика чланова у проширени састав Комисије испред свих предлагача на дневном реду пре него што се крене на рад по тачкама дневног реда. Председавајућа је одредила краћу паузу како би се члановима Комисије ставила на увид овлашћења која је затражио члан Комисије Небојша Томовић, што је и учињено. 
Након детаљног појашњења од стране председника Комисије и краће дискусије која се односила пре свега на чињеницу да је више политичких странака овластило једно исто лице да предлаже проширени састав Изборне комисије, донето је Решење гласовима: „Уздржана“ су три члана Комисије: Никола Агатоновић, Јован Петровић и Небојша Томовић; „За“ су гласали остали присутни чланови Комисије.

2. Тачка
У материјалу је достављен предлог КОАЛИЦИЈЕ СНАГА-Странка будућности и развоја/Stranka budućnosti i razvoja-Грађанска странка Грка Србије, као овлашћеног предлагача за именовање члана и заменика члана Општинске изборне општине Кнић у проширеном саставу као и предлог Решења о именовању члана и заменика члана Општинске изборне комисије у проширеном саставу. Након детаљног појашњења од стране председника Комисије и без вођења посебне дискусије, донето је Решење гласовима: „Уздржана“ су три члана Комисије: Никола Агатоновић, Јован Петровић и Небојша Томовић; „За“ су гласали остали присутни чланови Комисије.

3. Тачка
У материјалу је достављен предлог Групе грађана ЋАЛЕ ОВО ЈЕ ЗА ТЕБЕ-ПЕТАР ЂУРИЋ-ПРЕМИЈЕР СРБИЈЕ, као овлашћеног предлагача за именовање члана и заменика члана Општинске изборне општине Кнић у проширеном саставу као и предлог Решења о именовању члана и заменика члана Општинске изборне комисије у проширеном саставу. Након детаљног појашњења од стране председника Комисије и без вођења посебне дискусије, донето је Решење гласовима: „Уздржана“ су три члана Комисије: Никола Агатоновић, Зоран Јовановић и Небојша Томовић; „Против“ је био један члан Комисије: Јован Петровић; „За“ су гласали остали присутни чланови Комисије.





4. Тачка
Председавајућа је обавестила чланове Комисије да се наредна седница очекује у среду 14. октобра, како би се у законском року донела Решења о образовању бирачких одбора који ће спровести изборе за народне посланике. Као и да се након тога очекује припрема и паковање материјала за гласање.

Седница завршена у 14,37 часова.
Број: 013-1248-20/2026-01                                                       
У Книћу: 08.10.2026. године                                        

      Записник сачинио                                                ПРЕДСЕДНИК КОМИСИЈЕ

